Jamaica Farewell

«Jamaica Farewell» er ei jamaicansk folkevise (mento) om det gode livet på Jamaica som tek slutt.Songteksten ved janowick.net 
Songen kom først ut på Harry Belafonte-albumet Calypso. Songen nådde 14. plassen på Billboard Pop-lista. Teksten til songen vart skriven av Lord Burgess (Irving Burgie), ein amerikanskfødd, halvt barbadisk låtskrivar.

Tittelen på songne finst ikkje i songteksten, men han nemner Jamaica, Kingston og at forteljaren i songen er på veg vekk.
Linja «ackee, rice, saltfish is nice» refererer til ein jamaikansk nasjonalrett, «ackee and saltfish» laga av frukta ackee og salta torsk, som ein kan eta med ein annan nasjonalrett, «rice and peas».

Sjølv om mange, inkludert Belafonte sjølv, har sagt at songen var populær i Karibia lenge før Burgess, trur ein at Burgess henta inn og laga om songen frå mange brokkar av folkeviser. Burgess har sjølv sagt at melodien er frå ein annan mentosong, «Iron Bar».

The Kingston Trio, som leia folkevisebølgja seint i 1950-åra, tok namnet sitt frå at Kingston på Jamaica er nemnt i songen, men dei spelte sjølv først inn denne songen mange år seinare, i 2006. 

Versjonar
Mange artistar har spelt «Jamaica Farewell», mellom anna:
 Brian Wilson
 Chuck Berry (med The Five Dimensions)
 Sir Lancelot
 Jimmy Buffett
 Sam Cooke
 Nina & Frederik
 Pat Rolle
 Carly Simon
 Caetano Veloso og Sting, medan han spelte melodien frå «Can't Stand Losing You / Reggatta de Blanc» då han framleis var i The Police i 1983
 Ray Conniff Orchestra, på albumet Happiness Is (1966)
 James Last Orchestra på albumet Music From Across The Way (1971)
 The Jukebox Band, på TV-showet Shining Time Station i episoden «Bully for Mr. Conductor»
 Desmond Dekker på Putamayo-albumet Caribbean Playground.

På andre språk
Songen er blitt omsett til mange andre språk. Til dømes finst det fleire versjonar på bengali. Songen vart spelt inn med svensk tekst av Schytts som «Jamaica farväl» og denne vart ein hit på Svensktoppen i 1979.Svensktoppen 1979 Streaplers spelte inn ein annan svensk versjon av songen i 1967 kalla «Långt långt bort». Denne vart ein hit på Svensktoppen i 1968.Svensktoppen 1968

Kjelder
Denne artikkelen bygger på «Jamaica Farewell» frå ,  den 6. juli 2017. 
 oppgav desse kjeldene:

Bakgrunnsstoff
 Songtekst

Kategori:Songar frå 1957
Kategori:Jamaicanske songar
Kategori:Songar om Jamaica
Kategori:Calypsosongar
Kategori:Mento
Kategori:Harry Belafonte-songar
Kategori:Sam Cooke-songar
Kategori:Chuck Berry-songar
Kategori:Chubby Checker-songar
Kategori:Hank Snow-songar
Kategori:Patti Page-songar
Kategori:James Last-songar
Kategori:Lobo-songar
Kategori:Arlo Guthrie-songar
Kategori:Carly Simon-songar
Kategori:Martin Denny-songar
Kategori:Chet Atkins-songar
Kategori:Ray Conniff-songar